Un simplu test de sânge ne-ar putea scăpa de formele grave de Covid-19. Testul poate fi făcut în orice spital.
O echipă de cercetători din Irlanda a făcut un studiu care demonstrează că un simplu test de sânge îţi arată predispoziţia pentru o formă severă de Covid 19. Făcut în primele zile de boală, testul arată concentraţia de proteine responsabile de răspunsul imun exagerat al organismului, răspuns care apare în formele severe de Covid. Dr. Andreea Cătană, medic primar genetică medicală: Undeva în ziua a 7-a de boală putem să aflăm ce pacienţi ar putea să sufere leziuni severe la nivelul plămânului. Testul de sânge nu presupune aparatură commplicată, deci poate fi făcut în orice laborator de spital din România.
Scrie în sânge dacă vei face o formă gravă de Covid 19 sau nu! Cum aşa?O echipă de cercetători din Irlanda a făcut un studiu pe 80 de pacienţi internaţi cu Covid 19. Practic ei le-au făcut pacienţilor un test de sânge în faza iniţială a bolii, între zilele 1 şi 4.Medicii au evaluat concentraţia a două proteine din sânge numite citokine care sunt implicate în răspunsul imun al organismului. Se ştie deja că majoritatea celor care fac complicaţii severe de Covid le fac din cauza acestei furtuni citokinice, adică din cauza unui răspuns inflamator exagerat al organismului. Geneticianul Andreea Cătană îţi explică ce au făcut şi ce au aflat cercetătorii:"Au dozat interleukina 6, binecunoscută că are un rol proinflamator şi pe de altă parte interleukina 10, care are un rol din contră, antiinflamator, se pare că la pacienţii cu complicaţii severe Covid 19 există o concentraţie mai mare pentru interleukină 6 şi o concentraţie mai mică de interleukină 10, este un dezechilibru de fapt între cele două, iar asta poate să fie baza unui calcul, unui algoritm care să funcţioneze ca şi un protocol, un scor nu de diagnostic, ci de a evalua care este severitatea şi evoluţia celor care au infecţia SARS COV 2", spune Dr. Andreea Cătană, medic primar genetică medicală.Studiul făcut de cercetătorii din Irlanda poate fi de mare ajutor pacienţilor cu Covid din România, mai ales că acest test de sânge poate fi făcut în orice laborator din spital.Testul poate ajuta la prevenirea acelor cazuri de pacienţi care ajung în ATI cu forme severe de boală."Undeva pe ziua 7 noi avem o oarecare situaţie în ceea ce priveşte răspunsul imun alterat al organismului, şi putem să prevedem care ar putea fi pacienţii care ar putea să sufere aceste leziuni severe la nivelul plămânului în mod special", a explicat Dr. Andreea Cătană,Expertul îţi mai spune că acest test de sânge nu presupune laboratoare complicate, deci ar putea fi făcut foarte uşor. Dr. Cătană speră chiar ca această testare să fie validată pe mai mulţi pacienţi şi să facă parte din protocolul actual de evaluare a pacienţilor cu Covid 19.